**Referitor apel proiecte prin Programul Operațional Infrastructura Mare - POIM**

Axa Prioritară 9 Protejarea sănătății populației în contextul pandemiei cauzate de *COVID-19*

Obiectivul Specific 9.1 Creșterea capacității de gestionare a crizei sanitare *COVID-19*

Cod apel: **POIM/881/9/1/”*Consolidarea capacităţii unităților de învățământ de stat în vederea gestionării situației de pandemie generată de virusul SARS-COV-2”***

Buna ziua,

Vă informăm că s-a lansat apelul de proiecte ”**Consolidarea capacităţii unităților de învățământ de stat în vederea gestionării situației de pandemie generată de virusul SARS-COV-2**”, prin Programul Operational Infrastructura Mare-POIM din cadrul Ministerului Fondurilor Europene.

Prezentul apel de proiecte va fi de **tip necompetitiv** cu depunere continuă, în limita bugetului alocat.

Dată şi oră începere depunere de proiecte: 25.10.2020, ora 17:00

Dată şi oră închidere depunere de proiecte: 15.01.2021, ora 17:00

* ***Acțiunile finanțabile conform POIM***

Proiectele pot include următoarele tipurile de acţiuni:

1. **Dotarea unităților de învățământ preuniversitar de stat** cu:

- echipamente de protecție / dispozitive medicale, în special, dar fără a fi limitate la: măști de protecție, dezinfectanți, combinezoane, aparatură destinată dezinfecției și sterilizării aerului de tipul nebulizatoarelor;

- containere sanitare mobile destinate asigurării condițiilor igienico-sanitare minime necesare pentru prevenirea și diminuarea răspândirii potențiale a infecției cu virusul SARS-CoV-2 -dotarea cu containere sanitare mobile poate fi propusă doar pentru unitățile de învățământ preuniversitar de stat din regiunile mai puțin dezvoltate, care nu dispun de acces la rețeaua de apă și canalizare

1. **Dotarea instituțiilor de învățământ superior de stat** cu echipamente de protecție / dispozitive medicale, în special, dar fără a fi limitate la: măști de protecție, dezinfectanți, combinezoane, aparatură destinată dezinfecției și sterilizării aerului de tipul nebulizatoarelor; -echipamentele de protecție de uz personal sunt eligibile exclusiv în beneficiul studenților care îndeplinesc criteriile pentru a beneficia de burse sociale de stat și burse sociale ocazionale.

***Solicitanții eligibili în cadrul acestui apel de proiecte sunt:***

a) **unitățile de învățământ preuniversitar de stat**, cu condiția ca acestea să aibă personalitate juridică pentru încheierea de contracte de achiziție publică în condițiile legii;

b) **instituțiile de învățământ superior de stat** pentru studenții care îndeplinesc criteriile pentru a beneficia de burse sociale de stat și burse sociale ocazionale;

c) **autoritățile publice locale pentru unitățile de învățământ preuniversitar de stat** de pe raza unității administrativ teritoriale;

d) **parteneriatul dintre autoritățile publice locale și unitățile de învățământ preuniversitar de stat** prevăzute la lit. a) și c);

e) **parteneriatele dintre inspectoratele școlare și unitățile de învățământ**.

***Sunt eligibile pentru finanțare numai unităţile de învăţământ de masă și unităţile de învăţământ special, de stat, așa cum au fost definite în cadrul Legii educației naționale nr. 1 din 5 ianuarie 2011, cu modificările și completările ulterioare.***

## Valoarea eligibilă a unei cereri de finanţare

## Valoarea maximă eligibilă a investițiilor propuse pentru o unitate de învățământ preuniversitar și/sau universitar de stat, indiferent de tipul solicitantului, nu poate depăși 250.000 euro (valoare fără TVA).

* Aceeași unitate de învățământ poate fi sprijinită printr-un singur proiect, indiferent de tipul solicitantului sau formei de parteneriat.

Plafonul maxim de mai sus va fi calculat la cursul InforEuro din luna august 2020.

## Rata de cofinanțare acordată în cadrul prezentului apel de proiecte

Pentru proiectele finanţate în cadrul apelului, se asigură finanțarea integrală a cheltuielilor eligibile astfel:

* Contribuţia eligibilă minimă a beneficiarului (buget de stat) - 0%

Rata de cofinanțare se va aplica pentru exercițiul contabil 2020-2021, conform Regulamentului (UE) 2020/558.

Pentru cheltuielile care NU vor fi declarate în cererile de plată în cursul exercițiului contabil care începe la 1 iulie 2020 și se încheie la 30 iunie 2021, se vor aplica următoarele rate de cofinanțare:

* **Contribuţia eligibilă minimă a beneficiarului (buget de stat) pentru Regiuni mai puțin dezvoltate – 15%**
* **Contribuţia eligibilă minimă a beneficiarului (buget de stat) pentru Regiuni dezvoltate – 20%**

**În situația în care aveți nevoie de sprijin în vederea pregătirii unui proiect în cadrul acestei operațiuni, Agenția de Dezvoltare Durabilă a Județului Brașov** **(ADDJB)** este alături de dumneavoastră și vă oferă suportul necesar.

Pentru detalii ne puteți contacta la adresele de email: contact@addjb.ro sau la telefon 0268/470.505.

**Luciana Gliga**

**Director executiv**

**Agenția de Dezvoltare Durabilă a Județului Brașov**